କଲ୍ୟାଣୀ ଠାକୁର ଚରାଲ

କଲ୍ୟାଣୀ ଠାକୁର ଚରାଲ (ଜନ୍ମ ୧୯୬୫) ଜଣେ ଭାରତୀୟ ବଙ୍ଗଳା ଭାଷୀ ଦଳିତ ନାରୀବାଦୀ କବି ଓ ଲେଖିକା ।

 ଜୀବନୀ 
 ପ୍ରାରମ୍ଭିକ ଜୀବନ 
କଲ୍ୟାଣୀ ଠାକୁର ଚରାଲ ପଶ୍ଚିମବଙ୍ଗର ନଦିଆ ଜିଲ୍ଲାର ବାଗୁଲାଠାରେ ମାଟୁଆ ସମ୍ପ୍ରଦାୟରେ ଜନ୍ମଗ୍ରହଣ କରିଥିଲେ । ଜାତି ଆଧାରରେ ଭେଦଭାବର ସମ୍ମୁଖୀନ ହେବା ପରେ ସେ ନିଜ ନାମରେ "ଚରାଲ" (ଚଣ୍ଡାଳ) ନାମ ବ୍ୟବହାର କରିବା ଆରମ୍ଭ କରିଥିଲେ ଏବଂ ଏହି ସିଦ୍ଧାନ୍ତ ଅବହେଳିତ ମାଟୁଆ ସମ୍ପ୍ରଦାୟରେ ତାଙ୍କ ସଦସ୍ୟତାକୁ ସୂଚିତ କରିବା ନିମନ୍ତେ ଥିଲା ।

 ଶିକ୍ଷା ଓ ବୃତ୍ତି 
ସେ ବାଣିଜ୍ୟରେ ସ୍ନାତକ ଡିଗ୍ରୀ ହାସଲ କରି ପରେ ଭାରତୀୟ ରେଳବାଇରେ କିରାଣୀ ଭାବେ କାର୍ଯ୍ୟ ଆରମ୍ଭ କରିଥିଲେ । ପରେ ଜାତି ଆଧାରରେ ଭେଦଭାବ ଏବଂ ନିର୍ଯାତନା ପାଇବା ପରେ ବୃତ୍ତିରୁ ଇସ୍ତଫା ଦେଇଥିଲେ ।

 ନାରିବାଦ 
ସେ ନିଜ ପିତାମାତାଙ୍କୁ ନାରୀବାଦ ପ୍ରତି ତାଙ୍କର ଆଗ୍ରହର ଏକ ପ୍ରାରମ୍ଭିକ ପ୍ରଭାବ ବୋଲି ଦର୍ଶାଇଛନ୍ତି । ସେ ତାଙ୍କ ବାପା ସେମାନଙ୍କ ଗାଁରେ ଏକ ଘରୋଇ ନିର୍ଯାତନା ମାମଲାକୁ ରୋକିବାରେ ହସ୍ତକ୍ଷେପ କରିବା ଏବଂ ସବୁ ପିଲାଙ୍କୁ ଶିକ୍ଷା ପାଇବା ପାଇଁ ସମାନ ସୁଯୋଗ ଦିଆଯିବା ନିଶ୍ଚିତ କରିବାରେ ତାଙ୍କ ମା'ଙ୍କ ପ୍ରତିବଦ୍ଧତା ବାବଦରେ ବର୍ଣ୍ଣନା କରିଛନ୍ତି । ତାଙ୍କ ପିତା ଜଣେ ସୁରକ୍ଷା କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ଏକ ଫାର୍ମରେ ମାଳୀ ଭାବେ ତଥା କାଠକଟାଳି ଭାବରେ କାମ ମଧ୍ୟ କରୁଥିଲେ ।

 ସାହିତ୍ୟିକ କୃତି 
କଳ୍ୟାଣୀ ଠାକୁର ଚାରାଲ ଚାରିଟି ପଦ୍ୟ ସଂଗ୍ରହ ପ୍ରକାଶ କରିଛନ୍ତି: Dhorlei Juddho Sunischit, ('ଧରଲେ ଯୁଦ୍ଧ ନିଶ୍ଚିତ'), Je Meye Adhar Gone('ଯେ ମେଯେ ଅଧାର ଗନେ'), Chandalinir Kabita ('ଚଣ୍ଡାଳିନୀର କବିତା'), ଓ Chandalini Bhone ('ଚଣ୍ଡାଳିନୀ ଭୋନେ') । ଏହା ସହିତ ସେ 'ଚଣ୍ଡାଳିନୀର ବିବୃତ୍ତି' ନାମକ ଗମ୍ଭୀର ଗଦ୍ୟ ରଚନା ସଂଗ୍ରହ, ଏକ ଗଳ୍ପ ସଂଗ୍ରହ ଓ ଜୀବନୀ 'ଆମି କେନୋ ଚାରାଲ ଲିଖି' (ଅର୍ଥାତ୍‌ "ମୁଁ କାହିଁକି ଚାରାଲ ଲେଖିଲି") ପ୍ରକାଶ କରିଛନ୍ତି ।

ତାଙ୍କର ଏହି ଆତ୍ମଜୀବନୀ, ଏବଂ ‘ଚଣ୍ଡାଳିନୀ’ ଶୀର୍ଷକ ଗଦ୍ୟ ଓ କବିତା ସଂଗ୍ରହ, ଯାହାର ଅର୍ଥ "ଅଛୁଆଁ ନାରୀ", ବିପୁଳ ପ୍ରଶଂସା ଓ ଲୋକପ୍ରିୟତା ଲାଭ କରିଛି । ଏହି ରଚନାଗୁଡିକ ରାଜ୍ୟ ସରକାରୀ ସେବା ଚାକିରି କାଳୀନ ତାଙ୍କ ଜାତି ଉପରେ ଆଧାରିତ ଅନେକ ବେଦନାଦାୟକ ବେଦଭାବ ଅନୁଭୂତିର ଏକ ଗଭୀର ଚିତ୍ର ଦିଏ ।

ସେ 'ଦଳିତ ଲେଖିକା: ବେଙ୍ଗଲରୁ ନାରୀମାନଙ୍କ ଲେଖନୀ' ନାମକ ସଂପାଦିତ ପୁସ୍ତକଟିକୁ ମଧ୍ୟ ସମ୍ପାଦନା କରିଛନ୍ତି । ତାଙ୍କ କାର୍ଯ୍ୟ ସାହିତ୍ୟିକ ମାନ୍ୟତା ପାଇଛି, ଏବଂ ଦଳିତ ନାରୀଙ୍କ ଲେଖା ବିଷୟରେ ଗୋଟିଏ ଗମ୍ଭୀର ଗଦ୍ୟରେ ସେ ଦୃଢ଼ ଓ ଶକ୍ତିଶାଳୀ ସ୍ୱର ଉତ୍ତୋଳନ କରି ପାରିଛନ୍ତି ।

ସେ ୨୦୧୭ ମସିହାରେ ତାଙ୍କ ଆତ୍ମଜୀବନୀ ପାଇଁ Sparrow Literary Award (ସ୍ପାରୋ ସାହିତ୍ୟ ସମ୍ମାନ)ଲାଭ କରିଥିଲେ । 

 ଆଧାର 

ଶ୍ରେଣୀ:ଦଳିତ ନାରୀବାଦୀ
ଶ୍ରେଣୀ:ଦଳିତ ନାରୀସମୂହ